VRANDA แนวโน้มปีหน้าโตเด่น        
เริ่มเห็นสัญญาณดีสำหรับ VRANDA นับตั้งแต่ในช่วงไตรมาส 4 ที่จะได้ปัจจัยฤดูกาลท่องเที่ยวหนุน นักวิเคราะห์คาดผลประกอบการของโรงแรม SO Sofitel Bangkok จะกลับมาโต
เริ่มเห็นสัญญาณดีสำหรับ VRANDA นับตั้งแต่ในช่วงไตรมาส 4 ที่จะได้ปัจจัยฤดูกาลท่องเที่ยวหนุน นักวิเคราะห์คาดผลประกอบการของโรงแรม SO Sofitel Bangkok จะกลับมาโต
1 ธ.ค. 2562

คุณค่าบริษัท
เริ่มเห็นสัญญาณดี ! สำหรับ บริษัท วีรันดา รีสอร์ท จำกัด (มหาชน) หรือ VRANDA นับตั้งแต่ในช่วงไตรมาส 4 ปี 2562 ที่จะได้ปัจจัยฤดูกาลท่องเที่ยวหนุน
ทางนักวิเคราะห์คาดผลประกอบการของโรงแรม SO Sofitel Bangkok จะกลับมาโต จากอัตราการเข้าพักที่คาดว่าจะกลับไปอยู่ในระดับใกล้เคียงกับปีก่อนที่ 82% และคาดราคาห้องพักเฉลี่ยจะปรับเพิ่มขึ้นได้ 2% จากงวดเดียวกันของปีก่อน จากตัวเลขเบื้องต้นของนักท่องเที่ยวต่างชาติเดือนตุลาคมของกระทรวงการท่องเที่ยวและกีฬาที่เพิ่มขึ้น 12.51% จากงวดเดียวกันของปีก่อน และรายได้จากนักท่องเที่ยวเพิ่มขึ้น 9.17% จากงวดเดียวกันของปีก่อน
เชื่อว่าการแข่งขันที่รุนแรงในธุรกิจโรงแรมจะเริ่มลดลง ขณะที่โรงแรมอื่น ๆ ในเครือ คาดว่าอัตราการเข้าพักและราคาห้องพักเฉลี่ยจะทรงตัวเมื่อเทียบจากงวดเดียวกันของปีก่อน เนื่องจากโรงแรมอื่น ๆ ในเครือมีนักท่องเที่ยวไทยเป็นหลัก จึงประเมินว่าจะได้รับอานิสงส์บวกน้อยกว่า ประกอบกับจำนวนผู้เยี่ยมเยือนทั่วประเทศ เดือนตุลาคม เพิ่มขึ้น 3.25% จากงวดเดียวกันของปีก่อน
ผลดังกล่าวทำให้ประเมินกำไรสุทธิช่วงไตรมาส 4 ปี 2562 ที่ระดับ 42 ล้านบาท เพิ่มขึ้น 311.8% จากไตรมาสก่อนหน้า แต่อาจลดลง 35.1% จากงวดเดียวกันของปีก่อน
ขณะที่โครงการวีรันดา เรสซิเดนท์ หัวหิน (คอนโดมิเนียม Low Rise)  มูลค่าโครงการ 2,462 ล้านบาท เป็นโครงการคอนโดมิเนียมที่จะเริ่มโอนในไตรมาส 1 ปี 2563 และจะเป็นปัจจัยหลักให้ผลประกอบการของปี 2563 เด่น เนื่องจาก ณ สิ้นไตรมาส 3 ปี 2562 มี Backlog ในระดับมากกว่า 1.96 พันล้านบาทในโครงการนี้
ประเมินว่าโครงการจะสามารถรับรู้รายได้ราว 1.3 พันล้านบาท ในปี 2563 คาดว่ารายได้จากธุรกิจอสังหาริมทรัพย์จะเติบโต 232% จากงวดเดียวกันของปีก่อน และประเมินกำไรสุทธิของปี 2563 ที่ระดับ 261 ล้านบาท เพิ่มขึ้น 132.9% จากงวดเดียวกันของปีก่อน
นอกจากนี้ บริษัทมีแผนเปิดโรงแรม  เวอโช หัวหิน ในช่วงไตรมาส 3 ปี 2563 (ขนาด 39 ห้อง)
ประเด็นข้างต้นทำให้นักวิเคราะห์บล.จีเอ็มโอ-แซด คอม แนะนำ “ซื้อ” ราคาเหมาะสมปี 2563 ที่ 13.30 บาท หากเทียบกับราคาปัจจุบันยังมี Upside 57.40%
…
ผู้ถือหุ้นรายใหญ่
รายชื่อกรรมการ